Helen Latauksella voit ladata sähköajoneuvosi Helenin latauspisteillä. Piste voi olla yksityinen, jolloin sinun pitää pyytää käyttöoikeus sen käyttämiseen latauspisteen omistajalta (esim. taloyhtiö tai yritys). Piste voi olla myös julkinen, jolloin kuka tahansa voi ladata sillä. Helenin oman julkisen latausverkoston lisäksi käytössäsi on myös kumppanimme Virran julkiset latauspisteet Suomessa ja muualla Euroopassa. Voit etsiä lähimmän julkisen latauspisteen kartalta.